Haomihi Baa—Ní Yayahi Pɔhe Wawɛɛ!\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Macedonian Malagasy Malay Malayalam Maltese Marathi Maya Mazatec (Huautla) Moore Nepali Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Urdu Vietnamese Wayuunaiki Xhosa Yoruba Zande Zulu\nHƐ MI MUNYU | MƐNI HE JE NƐ HAOMIHI BAA NIMLI KPAKPAHI HU A NƆ Ɔ?\nHaomihi Pɔhe Wawɛɛ!\nYogbayo ko nɛ a tsɛɛ lɛ ke Smita, * nɛ e ye jeha 35 ɔ hi Dhaka, ngɛ Bangladesh. Nihi le lɛ kaa e ji nɔ ko nɛ e suɔ nɔmlɔ, nɛ e susuɔ nihi a he. A yeɔ e he odase kaa e ji nɔ ko nɛ e hɛ mi wa kɛ ní tsumi. E he ngɛ bua jɔmi, nɛ e suɔ nɛ e ye bua nihi konɛ a kase Mawu he ní. Tlukaa a, hiɔ ko ba fia Smita. E sui otsi nɛ e gbo. E weku li kɛ e huɛmɛ a he mi po!\nNihi le James kɛ e yo kaa a ji nimli kpakpahi kaa Smita nɛ wa wo e ta kɛ sɛ hlami ɔ. Mɛ tsuo a ye jeha 30 kɛ se. Ligbi ko ngɛ gbiɛ be mi ɔ, a je a we mi ngɛ New York kɛ ho konɛ a ya slaa a huɛ ko ngɛ West Coast, ngɛ United States. A kpale we kɛ bɛ we mi hu. Mɛni ba? A kɛ lɔle ya nɔ si nɛ a gbo. Enɛ ɔ ha nɛ a suɔli kɛ nihi nɛ a kɛ mɛ tsuɔ ní ɔ ye aywilɛho wawɛɛ.\nMwɔnɛ ɔ, nihi babauu kɛ haomihi ngɛ kpee. Tahi ngɛ ma bi kɛ ta buli tsuo a yi tanee. A yeɔ nihi nɛ a pee we nɔ́ ko ɔ awi, nɛ a peeɔ mɛ basabasa. Oslaahi kɛ hiɔhi nɛ a mi wa gbeɔ jokuɛwi kɛ nikɔtɔmahi tsuo. Adebɔ mi oslaahi kpataa mahi a hɛ mi. Nɔ hɛ mi hyɛmi pɔhe wawɛɛ, nɛ nihi hu yi dami sane. Eko ɔ, o kɛ si himi nɛ ɔmɛ eko kpe hyɛ.\nEnɛ ɔ ma ha nɛ o ma bi ke:\nMɛni he je nɛ haomihi baa nimli kpakpahi a nɔ ɔ?\nAnɛ e sa kaa wa pia Mawu ngɛ haomihi nɛ baa wa nɔ ɔ he lo?\nAnɛ haomihi baa kɛkɛ lo, aloo adesahi a ní peepeehi nɛ ngɔɔ haomihi kɛ baa?\nAnɛ Karma lo? (Karma sisi ji, ke nɔ ko gbo nɛ a fɔ lɛ ekohu ɔ, e naa nɔ́ ngɛ yayami nɛ e pee loko e gbo ɔ he je.)\nKe Mawu ko ngɛ nɛ e ngɛ he wami pe nɔ tsuaa nɔ ɔ, mɛni he je nɛ e nyɛ we nɛ e bu nimli kpakpahi a he konɛ haomi nɛ ko ba a nɔ ɔ?\nAnɛ be ko maa ba nɛ nɔ ko be nɔ́ nae hu lo?\nLoko wa ma nyɛ ma ha sane bimɛ nɛ ɔmɛ a heto ɔ, e he hia nɛ wa ha sane bimi enyɔ nɛ nyɛɛ se nɛ ɔmɛ a heto: Mɛni he je kulaa nɛ haomihi baa a, nɛ mɛni Mawu maa pee ngɛ he?\n^ kk. 3 A tsake biɛ ɔmɛ.